máyi tyádindriyám br̥hadítyetadvā́ indriyám br̥hadyá eṣa tápati máyi dákṣo máyi kráturíti krátūdákṣāvevā́tmándhatte gharmástriśugvírājatī́ti gharmo hyèṣá triśúgvirā́jati virā́jā jyótiṣā sahéti virā́jā hyèṣá jyótiṣā saha bráhmaṇā téjasā sahéti bráhmaṇā hyèṣa téjasā saha páyaso réta ā́bhr̥tamíti páyaso hyètadréta ā́bhr̥taṃ tásya dóhamaśīmahyúttarāmuttarāṃ sámāmítyāśíṣamevaìtadā́śāsté'tha cā́tvāle mārjayante'sā́veva bándhuḥ